
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	14.08.2026.
	
	Nr. AMD-26-372-rs




	Par satiksmi Kārļa Ulmaņa gatvē




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā SIA “Rīgas ūdens” un SIA “Rovlan Group” 11.06.2026. noslēgto līgumu Nr. 2026-3.5.3-BVD-77 par ūdensvada tīkla atjaunošanu ar sagraušanas metodi Rīgā, Kārļa Ulmaņa gatvē, no Bauskas ielas līdz Mūkusalas ielai un SIA “Rovlan Group” 10.08.2026. iesniegumu Nr. 2026/08-10/2:

1. Noteikt, ka no 17.08.2026. līdz 30.09.2026. tiks ierobežota transportlīdzekļu satiksme Kārļa Ulmaņa gatvē, posmā un virzienā no Bauskas ielas līdz Mūkusalas ielai un Mūkusalas ielas rotācijas aplī, saskaņā ar satiksmes organizācijas shēmu (pielikumā).

3. Par darbu veikšanu ir atbildīgs SIA “Rovlan Group” būvdarbu vadītājs Kirils Papkovs (tālrunis 25444302; e-pasts: kirils.papkovs@rovlangroup.lv).

4. SIA “Rovlan Group” no 17.08.2026. līdz 30.09.2026. Kārļa Ulmaņa gatvē un Mūkusalas ielas rotācijas aplī, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi objektā “Ūdensvada tīkla atjaunošana ar sagraušanas metodi Rīgā, Kārļa Ulmaņa gatvē (līgums 2026-3.5.3-BVD-77);
3.6. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Transportlīdzekļu satiksmi Kārļa Ulmaņa gatvē un Mūkusalas ielas rotācijas aplī, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Kārļa Ulmaņa gatvē un Mūkusalas ielas rotācijas aplī, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors 
	V.Admidiņš




	Švarcbergs 67012709

